CELEX: 62014CN0078
Language: mt
Date: 2014-02-13 00:00:00
Title: Kawża C-78/14 P: Appell ippreżentat fit- 13 ta’ Frar 2014 mill-Kummissjoni Ewropea mis-sentenza mogħtija mill-Qorti Ġenerali (Il-Ħames Awla) fit- 12 ta’ Diċembru 2013 fil-Kawża T-117/12, ANKO vs Il-Kummissjoni

7.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/26
            
         Appell ippreżentat fit-13 ta’ Frar 2014 mill-Kummissjoni Ewropea mis-sentenza mogħtija mill-Qorti Ġenerali (Il-Ħames Awla) fit-12 ta’ Diċembru 2013 fil-Kawża T-117/12, ANKO vs Il-Kummissjoni
   (Kawża C-78/14 P)
   2014/C 102/36
   Lingwa tal-kawża: il-Grieg
   
      Partijiet
   
   
      Appellanti: Il-Kummissjoni Ewropea (rappreżentanti: D. Triantafyllou u B. Conte)
   
      Parti oħra fil-proċedura: ANKO AE Antiprosopeion, Emporiou kai Viomichanias
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali;
            
         
               —
            
            
               tikkundanna lill-konvenuta fl-appell għall-ispejjeż.
            
         
      Aggravji u argumenti prinċipali
   
   Il-Kummissjoni kkonkludiet, ma’ żewġ konsorzji distinti li minnhom kienet tagħmel parti l-konvenuta fl-appell ANKO, ftehimiet għall-għoti ta’ fondi għall-proġetti “OASIS” u “PERFORM” fil-kuntest tas-Seba’ Programm-Qafas tal-Komunità Ewropea għall-attivitajiet ta’ riċerka, ta’ żvilupp teknoloġiku u ta’ dimostrazzjoni.
   Fil-kuntest tal-ftehim inkwistjoni, il-Kummissjoni ssostni li l-Qorti Ġenerali wettqet interpretazzjoni żbaljata tal-kundizzjonijiet ġenerali tal-kuntratt u, b’mod partikolari, tal-paragrafu (3)(d) tat-Taqsima II.5 (u, b’mod inċidentali, tat-tieni subparagrafu tal-paragrafu (1) tat-Taqsima II.14).
   L-interpretazzjoni żbaljata tal-kundizzjonijiet ġenerali tal-kuntratt tista’ tinqasam fl-aggravji partikolari li ġejjin:
   
               1.
            
            
               Evalwazzjoni żbaljata tan-natura gravi u sistematika tal-irregolaritajiet bħala motiv ta’ sospensjoni;
            
         
               2.
            
            
               Evalwazzjoni żbaljata tal-possibbiltà/tar-riskju ta’ ripetizzjoni tal-irregolaritajiet;
            
         
               3.
            
            
               Inferenza żbaljata mill-aġġustament ad hoc.
            
         
               4.
            
            
               Interpretazzjoni żbaljata tal-possibbiltà li tintuża n-nefqa medja u applikazzjoni estiża żbaljata ta’ din il-possibbiltà għall-ispejjeż fittizji – żnaturament tal-provi;
            
         
               5.
            
            
               Konfużjoni bejn il-kriterji ta’ sospensjoni (suspett) u l-kriterji ta’ eliġibbiltà (ċertezza).